་མདའ་འཕངས་
པ་ལྟར་བཞུད་དོ༔ དེ་ནས་རིན་པོ་ཆེའི་གླིང་དུ་ཕྱིན་པ་དང་ཿ༔ འཁོར་རྣམས་
རིན་པོ་ཆེའི་གླིང་ཞིག་ཏུ་བཞག་ནས༔ རྒྱལ་པོ་དང་དེད་དཔོན་གཉིས་གྲུ་ཆུང་

༄༅།སློབ་དཔོན་པདྨ་འབྱུང་གནས་ཀྱི་སྐྱེས་རབས་ཆོས་འབྱུང་ནོར་བུའི་ཕྲེང་བ།
5
ཅིག་ཏུ་བཞུད་དོ༔ དེ་ནས་རི་དཀར་པོ་གཅིག་སྣང་བ༔ ཕ་ཀིའི་རི་དེ་ཅི་
་རི་ཡིན་དྲིས་པས༔ ཕ་ཀིའི་རི་དེ་རིན་པོ་ཆེ་དངུལ་གྱི་རི་ཡིན་ཟེར་རོ༔ དེ་
ས་ཡང་སོང་བ་དང་ཿ༔ རི་སྔོན་པོ་གཅིག་སྣང་བས་ཅིའི་རི་ཡིན་དྲིས་པས༔
{ན་པོ་ཆེ་བཻཌཱུརྱའི་རི་ཡིན་ཟེར་རོ༔
དེ་ནས་རི་སེར་བོ་གཅིག་སྣང་བ་དྲིས་
།ས༔ དེ་ནི་གསེར་གྱི་རི་ཡིན་ཟེར་རོ༔ ཕ་ཀིའི་རྩར་འགྲོ་བ་ཡིན་ཟེར་ནས༔
¡འི་རྩར་ཕྱིན་པ་དང་ཿ༔ གསེར་གྱི་བྱེ་མའི་ས་གཞི་སྣང་སྟེ༔ རི་དེའི་མདུན་
¡་རིན་པོ་ཆེ་སྣ་ཚོགས་ལས་བྱས་པའི་མཁར་ཞིག་སྣང་ངོ་ཿ༔ དེད་དཔོན་གྱིས་
jལ་པོ་ལ་སྨྲས་བ༔ ང་འདིཪ་བསྡད་ཀྱི༔ རྒྱལ་ པོ་ ཕ་ཀིར་ བཞུད་ ཅིག༔
།ཁར་དེའི་རྒྱབ་རིམ་ན་མཚོ་རིམ་པ་བདུན་གྱིས་བསྐོར་ནས་ཡོད༔ དེ་འདས་
པའི་ནང་ན་དུག་སྦྲུལ་ལ་ སོགས་པའི་སེམས་ ཅན་གདུག་པ་ ཅན་ མང་པོ་ཡོང་
གས༔ བྱང་ཆུབ་ཀྱི་སེམས་བསྒོམ་ལ་སོང་ཞིག༔ དེའི་ནང་ན་རིན་པོ་ཆེ་སྣ་
ཚོགས་ཀྱི་ལྕགས་རི་བཞི་དང་ལྡན་པ༔ ཀླུའི་བུ་མོས་སྒོ་སྲུང་ཞིང་ཡོད་བས༔
དེ་ལ་གསོལ་བ་ཐོབ་ལ་སྒོ་ཕྱེས༔ དེའི་ནང་གི་ཕོ་བྲང་གི་མདུན་ན༔ རྡོ་རྗེའི་
།ཏུན་བུ་ཞིག་ཡོད་པས་དེས་སྒོ་རྡུངས་ཤིག༔ ལྷའི་བུ་མོ་བརྒྱས་ཪིན་པོ་ཆེ་
འབུལ་དུ་འོང་གི༔ དེ་ལ་ཡང་གཏམ་མ་སྨྲ་བར་ཡང་སྒོ་རྡུངས་ཤིག༔ མཇུག་
ཏུ་ཀླུའི་བུ་མོ་མཛེས་ལྡན་མ་ཞེས་བྱ་བ༔ བུ་མོ་སྔོན་མོ་མཛེས་མ་རིན་པོ་ཆེའི་
རྒྱན་གྱིས་བརྒྱན་པ་གཅིག་འོང་གི༔ དེ་ལ་ཅི་ལྟ་བའི་ལོ་རྒྱུས་སྙན་དུ་གསོལ་ལ་
ནོར་བུ་ཞུས་ཤིག༔ དེས་ནོར་བུ་རིན་པོ་ཆེ་ཁ་དོག་སྔོན་པོ་འོད་ཟེར་སྣ་ལྔ་འཕྲོ་
བ་ཞིག་འབུལ་དུ་འོང་གི༔ དེ་མྱུར་དུ་ལོངས་ལ་མ་ཤོར་བར་གོས་ཀྱི་ཕུ་དུང་དུ་
ཐུམས་ལ་ཤོག་ཅིག༔ དེ་ནི་ནོར་བུ་རིན་པོ་ཆེ་བསམ་དགུ་འགྲུབ་པ་ཡིན་ནོ༔
ཞེས་དེད་དཔོན་གྱིས་རྒྱལ་པོ་ལ་བསླབས་ཏེ་བཏང་ངོ་༔ དེ་ནས་རྒྱལ་པོས་དེ་
ལྟར་ཕྱིན་པ་དང་༔ དང་པོ་མཚོ་རིམ་པ་བདུན་ལས་བརྒལ་ནས༔ དེ་ནས་
དུག་སྦྲུལ་གྱི་གླིང་དུ་ཕྱིན་པ་དང་༔ རྒྱལ་པོས་བྱང་ཆུབ་ཀྱི་སེམས་བསྒོམས་
པས༔ ཁ་རླངས་ཀྱི་དུག་ལ་སོགས་པས་གནོད་པཪ་ མ་གྱུར་ཏོ༔ དེ་ནས་

6
༄༅།སློབ་དཔོན་པད་འབྱུང་གི་རྣམ་ཐར།
ལྕགས་རིའི་སྒོ་སྲུང་བའི་བུ་མོ་རྣམས་ལ་གསོལ་བ་བཏབ་པས་སྒོ་ཕྱེས་ཏེ༔ ཕོ་
བྲང་གི་ མདུན་ གྱི་ རྡོ་ རྗེའི་ གཏུན་ གྱིས་སྒོ་བརྡུངས་བས༔ ཅུང་ཞིག་ནས༔
ཀླུའི་བུ་མོ་མཛེས་ལྡན་མ་བྱ་བ་དེ་བྱུང་ནས༔ ངེད་ཀྱི་ཕོ་བྲང་འདིར་རྨངས་འོ་
ཕལ་ཆེར་མི་ཕྱིན་པ་ཡིན་ནོ༔
ཁྱོད་བསོད་ནམས་ཅན་ཞིག་འདུག་པས༔ ཅི་
འདོད་ཅེས་སྨྲས་སོ༔ དེ་ནས་རྒྱལ་པོས་སྔོན་གྱི་ལོ་རྒྱུས་རྣམས་ཞིབ་ ཏུ་སྨྲས་
ནས༔ ང་ནི་ནོར་བུ་རིན་པོ་ཆེ་འདོད་བྱས་པས༔ བུ་མོ་དེས་རྗེས་སུ་ཡི་རང་
སྐྱེས་ནས༔ སྤྱི་བོའི་གཙུག་ནས་ནོར་བུ་རིན་པོ་ཆེ་ཕྱུངས་ཏེ་རྒྱལ་པོ་ལ་ཕུལ་ལོ༔
དེ་ནས་རྒྱལ་པོས་ནོར་བུ་རིན་པོ་ཆེ་བསྣམས་ནས་ཕྱིན་པས༔ ནོར་བུ་དེའི་བྱིན་
རླབས་ཀྱིས་ལམ་བགྲོད་པར་མ་དགོས་ཏེ༔ དེད་དཔོན་གྱི་རྩར་ཕྱིན་ནས༔
དེད་དཔོན་དྲིན་ཆེའོ༔ ཞེས་སྨྲས་སོ༔ དེ་ནས་རྒྱལ་ པོ་ དང་ དེད་ དཔོན་
གཉིས་སྐད་ ཅིག་ལ་འཁོར་ཡོད་པའི་རྩཪ་ ཕྱིན་ པར་གྱུར་ཏོ༔ དེ་ནས་དེད་
དཔོན་རིན་པོ་ཆེ་བརྟག་པ་ལ་མཁས་པ་དེས༔ རིན་པོ་ཆེ་མཆིང་བུ་ལ་སོགས་
པ་དང་༔ རིན་པོ་ཆེ་སྣ་ཚོགས་བགོས་ཏེ་འཁོར་རྣམས་ལ་བྱིན་ནས༔ མང་ན་
གཟིངས་ཆུར་བྱིང་ནས་སྲོག་འདོཪ་བཪ་བྱེད་དོ༔ ཆོག་ཤེས་པར་གྱིས་ཤིག་
ཅེས་སྨྲས་སོ༔ དེ་ནས་གཟིངས་ཁ་ལོ་བསྒྱུཪ་ནས༔ རྒྱལ་པོ་འཁོར་དང་
བཅས་ནས་ཡུལ་ཕྱོགས་སུ་སོང་བ་དང་༔ རྒྱ་མཚོའི་གླིང་ཞིག་ཏུ༔ པདྨའི་
སྡོང་པོ་ཁ་དོག་སྣ་ཚོགས་དང་ལྡན་པ་ཞིག་ཏུ་སྐྱེས་པའི་སྟེང་ན༔ ཁྱེའུ་ཆུང་ལོ་
བརྒྱད་ལོན་པའི་ན་ཚོད་ ཙམ༔ བལྟ་ན་སྡུག་པ་མཚན་ དང་ དཔེ་བྱད་ཀྱིས་
བརྒྱན་པ༔ ཕྱག་ན་རྡོ་རྗེ་དང་པདྨ་འཛིན་པ་གཅིག་འདུག་ནས༔ ཤིན་ཏུ་ངོ་
མཚར་སྐྱེས་ཏེ༔ རྒྱལ་པོས་ཁྱེའུ་ཆུང་ལ་སྨྲས་པ༔ ཁྱེའུ་ཆུང་ཁྱོད་ཀྱི་ཕ་ནི་གང་
ཡིན༔ མ་ནི་གང་ཡིན༔ རིགས་ནི་གང་ཡིན༔ ཡུལ་ནི་གང་ཡིན༔ ཟས་
ནི་ ཅི་ ལ་ བརྟེན༔ འདིར་ ནི་ དོན་ ཅི་ བྱེད་ སྲིས་ པས༔ ཁྱེའུས་ སྨྲས་ པ༔
བདག་གི་ཕ་ནི་རང་རིག་པའི་ཡེ་ཤེས་ཡིན་ནོ༔ མ་ནི་ཆོས་དབྱིངས་ཀུན་ཏུ་
བཟང་མོ་ ཡིན་ ནོ༔ རིགས་ ནི་ དབྱིངས་ དང་ རིག་ པ་ གཉིས་ སུ་ མེད་ པར་

༄༅།སློབ་དཔོན་པདྨ་འབྱུང་གནས་ཀྱི་སྐྱེས་རབས་ཆོས་འབྱུང་ནོར་བུའི་ཕྲེང་བ།
7
གཏོགས་སོ༔ ཡུལ་ནི་ཆོས་དབྱིངས་སྐྱོ་བ་མེད་པར་བཟུང་ངོ་ཿ༔ ཟས་སྐལ་ནི་
གཉིས་སྣང་གི་རྟོག་བཟའོ༔ འདིར་ནི་ཉོན་མོངས་བ་གསོད་བའི་སྤྱོད་འབྱེད་
དོ༔ ཅེས་སྨྲས་པས༔ རྒྱལ་བོ་ངོ་མཚར་སྐྱེས་ནས༔ འདི་ནི་སྤྲུལ་པའི་སྐུ་
ཞིག་ཏུ་འདུག་སྙམ་ནས༔ ངའི་བུ་སྐལ་དང་མཆོད་གནས་བྱའོ་གསུངས་ནས༔
རྒྱལ་བོས་ཕྱག་དར་གྱིས་ལྕིབས་ཏེ་ཁྱེའུ་བླངས༔ པདྨའི་སྡོང་པོ་དེ་ཡང་བཅད་
ནས་ཁྱེའུ་བཅས་བ་ཁྱེར་ཏེ༔ རྒྱལ་བོ་ཉིད་ཀྱི་ཡུལ་དུ་ཕྱིན་པར་གྱུར་ཏོ༔ དེ་
ནས་འཁོར་འབངས་རྣམས་རབ་ཏུ་དགའ་ནས་རྒྱལ་པོ་བསུ་པ་ཆེན་པོ་ཡང་བྱས་
སོ༔ དེ་ནས་རྒྱལ་པོས་ནོར་བུ་རིན་པོ་ཆེ་དེ་ཕྱག་ཏུ་བཟུང་ནས་སྨོན་ལམ་འདི་
སྐད་བཏང་བོ༔ ངས་རྙེད་པའི་ནོར་བུ་རིན་པོ་ཆེ་འདི༔ ཡིད་བཞིན་གྱི་ནོར་
བུ་རིན་པོ་ཆེ་མ་ནོར་བ་ཡིན་ན༔ ང་ཡི་ཁྱེའུ་ཆུང་འདི་བཞུགས་པའི་རིན་པོ་ཆེ་
སྣ་བདུན་ལས་གྲུབ་པའི་ཁྲི་ཆེན་པོ་ལ༔ རིན་པོ་ཆེའི་འཕན་གདུགས་ཀྱིས་
བརྒྱན་པ་ཞིག་ཡོད་པར་གྱུར་ཅིག༔ ཅེས་བརྗོད་མ་ཐག་ཏུ༔ རིན་པོ་ཆེའི་ཁྲི་
གདུགས་བྱུང་སྟེ༔ དེ་ལ་ཁྱེའུ་ཆུང་བཞུགས་ནས༔ རྒྱལ་བུཪ་མངའ་གསོལ་
ནས༔ མཚན་ཡང་རྒྱལ་བོ་མཚོ་སྐྱེས་རྡོ་རྗེ་བཏགས་སོ༔ དེ་ནས་རྒྱལ་པོས་
ནོར་བུ་རིན་པོ་ཆེ་འདི༔ ཡིད་བཞིན་གྱི་ནོར་བུ་རིན་པོ་ཆེ་མ་ནོར་བ་ཡིན་ན༔
བདག་གིས་སྔོན་ཆད་སྦྱིན་པ་བཏང་བའི་བང་མཛོད་སྟོངས་པ་ཐམས་ཅད་སྔར་
ཇི་ལྟར་ཡོད་པ་བཞིན་གང་བར་གྱུར་ཅིག༔ ཅེས་བརྗོད་མ་ཐག་ཏུ༔ སྔོན་གྱི་
བང་མཛོད་ཅི་ལྟར་གང་བར་གྱུར་ཏོ༔ དེ་ནས་རྒྱལ་པོས་རྔ་བོ་ཆེ་བརྡུངས་
ནས༔ ཕྱོགས་ཐམས་ཅད་དུ་སྙན་པའི་སྒྲ་བསྒྲགས་ཏེ༔ རྒྱལ་པོ་ཨིནྡྲ་བོདྷི་
ངས༔ ཡིད་བཞིན་གྱི་ནོར་བུ་རིན་པོ་ཆེ་ལས་དགོས་འདོད་ཐམས་ཅད་ཆར་
བཞིན་དུ་འབེབས་པས༔ ཅི་འདོད་པ་གང་ལ་ གང་ འདོད་ པ་ ཐམས་ ཅད་
ལོངས་ཤིག་ཅེས་བྱ་བའི་སྒྲ་བསྒྲགས་སོ༔ དེ་ནས་རྒྱལ་བོས་ནོར་བུ་རིན་པོ་ཆེ་
ལ་ཁྲུས་ཆབ་གསོལ༔ རྒྱལ་མཚན་གྱི་རྩེ་མོ་ལ་བཏགས་ནས༔ ག་བུར་དང་
ཙན་དན་གྱི་དྲིས་བདུགས་མཆོད་བརྒྱ་ཆེན་པོ་བཤམས༔ རྒྱལ་བོས་ཁྲུས་བྱས་

8
༄༅།སློབ་དཔོན་པད་འབྱུང་གི་རྣམ་ཐར།
གོས་གཙང་མ་བགོས་ཏེ༔ ཕྱོགས་བཞིར་ལྷ་ལ་ཕྱག་འཚལ་ནས༔ འདི་སྐད་
ཅེས་གསོལ་བ་བཏབ་བོ༔ ངས་རྙེད་པའི་ནོར་བུ་རིན་པོ་ཆེ་འདི༔ ཡིད་
བཞིན་གྱི་ནོར་བུ་ རིན་ པོ་ ཆེ་ མ་ ནོར་ བ་ ཡིན་ངེས་ ན༔ མི་དང་ སེམས་ ཅན་
ཐམས་ཅད་ཀྱིས་ཅི་འདོད་པ་ཆར་བཞིན་དུ་ཕོབ་ཅིག་ཅེས་བརྗོད་མ་ཐག་ཏུ༔
ཕྱོགས་བཞིར་རླུང་ལངས་ནས་ མི་གཙང་ བ་ ཐམས་ ཅད་ཕྱགས༔ ཆར་སིལ་
བུར་བབས་ནས་རྡུལ་མི་ལྡང་བར་བྱས་ཏེ༔ བྱི་དོར་ལེགས་པར་བྱས་སོ༔ དེ་
ནས་ནོར་བུ་དེ་ལས་ཁ་ཟས་རོ་བརྒྱ་དང་ལྡན་པའི་ཆཪ་བབས་ནས་ལྟོགས་པ་
ཐམས་ཅད་ཚིམས་པར་བྱས་སོ༔ དེ་ནས་གོས་ཀྱི་ཆར་བབས་ནས་འཁྱགས་པ་
ཐམས་ཅད་ཚིམས་པར་བྱས་སོ༔ དེ་ནས་ནོར་གྱི་ཆར་བབས་ནས༔ གང་ལ་
གང་འདོད་ཀྱིས་ཐམས་ཅད་ཚིམས་པར་བྱས་སོ༔ དེ་ནས་རྒྱལ་པོའི་མངའ་
འོག་ན་འདུག་པ་ཐམས་ཅད་ལ་ད་ནི་ཁྱེད་རྣམས་ཐམས་ཅད་ཐེག་པ་ཆེན་པོའི་
ཆོས་ལ་ལོངས་སྤྱོད་ཅིག་ཅེས་བཀའ་བསྦོས་པས༔ དེ་རྣམས་ཐམས་ཅད་བྱང་
ཆུབ་ཀྱི་སེམས་བསྐྱེད་ནས༔ ཕྱིར་མི་ལྡོག་པའི་འབྲས་བུ་ཐོབ་པར་གྱུར་ཏོ༔
སློབ་དཔོན་པདྨའི་སྐྱེས་རབས་དྲི་མ་མེད་པ་ལས༔ རྒྱལ་བོ་ཨིནྡྲ་བོདྷིས་ཡབ་
མཛད་པ་དང་རྒྱལ་ས་བཟུང་བའི་ལེའུ་སྟེ་དང་པོའོ༔

9
ལེའུ་གཉིས་པ། མཁའ་འགྲོ་མ་རྣམས་ཀྱིས་བྱིན་
གྱིས་བརླབས་པའི་སྐོར།
དེ་ནས་རྒྱལ་བུ་སྤྲུལ་པའི་སྐུ་དེས༔ རྒྱལ་སྲིད་བཟུང་བས་འགྲོ་བའི་དོན་
མི་འོང་བར་ཐུགས་ཀྱིས་དགོངས་ནས༔ རྒྱལ་བློན་རྣམས་ཞེན་པ་བཟློག་པའི་
ཕྱིར༔ བརྟུལ་ཞུགས་ཀྱི་སྤྱོད་ པ་ མཛད་དེ ༔ སྐུ་ གཅེར་ བུ་ རུས་ པའི་ རྒྱན་
གསོལ༔ ཕྱག་ན་བདེ་སྟོང་ཟུང་འཇུག་གི་ཌཱ་མ་རུ་དང་ཿ༔ དུག་གསུམ་རྩད་
ནས་གཅོད་པའི་ཁཊཱཾ་ག་རྩེ་གསུམ་པ་ཞིག་ཐོགས་ནས༔ ཕོ་བྲང་གི་རྩེ་ལ་གར་
མཛད་པས༔ ལྟ་བའི་མི་མང་པོ་འཚོགས་པ་ལ༔ ཉིན་ཅིག་ཁ་ཊཱཾག་ལག་ནས་
ཤོར་བཙུག་བྱས་ཏེ༔ བློན་པོའི་ནང་ནས་དབང་ཆེ་བ་ཀམ་ལ་ཏ་ཞེས་བྱ་བའི་
བུའི་མགོ་ལ་བརྒྱབ་པས༔ བློན་པོའི་བུ་བཀུམས་པར་གྱུར་ཏོ༔ དེ་ཡང་རྒྱལ་
ཁྲིམས་གང་གིས་ཉེས་པ་དེ་ལ་ཆད་པ་གཅོད་པས༔ བློན་པོ་རྣམས་འདུས་ནས་
རྒྱལ་པོ་ལ་ཞུས་པ༔ ཁྱེའུ་འདི་རྒྱལ་བོར་མངའ་གསོལ་ཡང་༔ ཚུལ་མ་ཡིན་
པའི་སྤྱོད་པ་བྱས་ནས༔ བློན་པོའི་བུ་བསད་ཡོད་བས༔ ད་རྒྱལ་བུ་ རང་
གསལ་ཤིང་གི་རྩེ་ལ་བསྐྱོན་ནས་ཆད་པ་བཅད་པ་འཚལ༔ ཞེས་སྨྲས་པས༔
རྒྱལ་པོའི་ཞལ་ནས༔ རྒྱལ་བུ་འདི་མི་མ་ཡིན་གྱི་བུ་ཞིག་ཡིན་ནམ༔ སྤྲུལ་པའི་
སྐུ་ཞིག་ཡིན་མ་ཤེས་པས༔ བསད་པས་མི་ལེགས་སྤྱུགས་ལ་གཏང་ངོ་ཿ༔ ཅེས་
གསུངས་བས༔ བློན་པོ་རྣམས་ཀྱིས་སྤྱུགས་པར་སྟངས་བཅད་དོ༔ དེ་ནས་
ཡབ་རྒྱལ་པོའི་ཐུགས་ལ་གཅགས་ནས་མ་དགྱེས་ཏེ༔རྒྱལ་ཁྲིམས་བཙན་པའི་
དབང་གིས་ མི་སྤྱུགས་ པའི་ དབང་ མེད་ བར༔ རྒྱལ་ བུ་ སྤྱན་ སྔར་ བོས་ ཏེ༔
ཟས་སྐོམ་ཆམ་ཆོད་དགུ་སྤྱན་གཟིགས་སུ་དྲངས་ནས༔ རྒྱལ་པོས་སྨྲས་པ༔
རིན་ཆེན་མཚོ་དཀྱིལ་པདྨའི་སྡོང་པོ་ལས༔ ཕ་དང་མ་མེད་ཁྱེའུ་སྤྲུལ་བའི་སྐུ༔

10
༄༅།སློབ་དཔོན་པད་འབྱུང་གི་རྣམ་ཐར།
སྲས་ཀྱིས་ཕོངས་ནས་རྒྱལ་སར་དབང་བསྐུར་བྱས༔ རྒྱལ་བུའི་སྤྱོད་པས་བློན་
པོའི་ཕྲུ་ གུ་ བཀུམས༔ བློན་ པོ་ རྣམས་ཀྱིས་ རྒྱལ་ ཁྲིམས་ ཆད་ པས་ གཅོད༔
སྤྱུགས་པར་གནང་བས་ང་ནི་གར་བདེར་སོང་༔ ཅེས་གསུངས་ཏེ༔ རྒྱལ་པོ་
སྤྱན་ཆབ་ཕྱུང་ངོ་ཿ༔ དེ་ནས་རྒྱལ་བུས་ཟས་ཀྱི་ཕུད་ཐམས་ཅད་ཡབ་རྒྱལ་པོ་ལ་
དྲངས་ནས་སྨྲས་པ༔ འཇིག་རྟེན་འདི་ན་ཕ་དང་མ་དཀོན་ཡང་༔ ཡབ་དང་
ཡུམ་དུ་ བགྱིས་ ནས་ རྒྱལ་ ས་ བཟུང་ ༔ ལས་ ཀྱི་ ལན་ ཆགས་ བློན་ པོའི་ ཕྲུ་ གུ་
བཀུམས༔ ཡབ་ཀྱི་རྒྱལ་ཁྲིམས་གཉན་པས་བདག་ནི་སྤྱུགས་པ་ལེགས༔ འོན་
ཀྱང་སེམས་ལ་སྐྱེ་ཤི་མེད་པས་ང་མི་འཇིགས༔ ཡུལ་ལ་ཞེན་པ་མེད་པས་སྤྱུགས་
ཀྱང་ཉམ་མི་ང་༔ ཡབ་དང་ཡུམ་ཡང་ཡུན་དུ་ཅི་བདེར་བཞུགས༔ ལས་ཀྱི་
འབྲེལ་བས་ཕྱི་ནས་མཇལ་ཏེ་མཆི༔ ཅེས་སྨྲས་ཏེ༔ རྒྱལ་བུས་ཀྱང་ཡབ་དང་
ཡུམ་ལ་ཕྱག་འཚལ་ནས༔ རྒྱལ་བུ་ཡང་སྤྱན་ཆབ་ཕྱུང་ངོ་ཿ༔ ཡབ་ཡུམ་གཉིས་
ཀྱིས་སྤྲུལ་བའི་སྐུ་ཞིག་ཡིན་སྙམ་སྟེ༔ ཤིན་ཏུ་དགྱེས་ནས་དབུ་གཏུམས་ནས་
གཟིགས་སོ༔ དེ་ནས་བློན་པོ་རྣམས་རྒྱལ་བུ་ཁྲིད་ནས༔ ཨུ་རྒྱན་ཡུལ་གྱི་ཤར་
ཕྱོགས་ན༔ དུར་ཁྲོད་ཆེན་པོ་བསིལ་བའི་ཚལ་ཞེས་བྱ་བ་ན༔ མི་མ་ཡིན་དང་
༔ མི་རོ་དང་ཿ༔ དུར་ཁྲོད་ཀྱི་བྱ་དང་༔ གཅན་གཟན་གཏུམ་པོ་ཡོད་པ༔
ཤིན་ཏུ་འཇིགས་ཤིང་སྐྱི་གཡའ་བའི་གནས་དེར་བསྐྱལ་ལོ༔ ཡུལ་དེ་ཡི་ཆོས་
ལུགས་ཀྱིས༔ མི་རོ་ཐམས་ཅད་དུར་ཁྲོད་དེར་བསྐྱལ་བས༔ རོ་གོས་རས་
ཡུག་རེས་གཏུམས༔ རོ་ཟས་འབྲས་ཆན་ཁལ་ཪེ་སྔས་སུ་བཅུག་ནས་འཇོག་
པས༔ རྒྱལ་བུ་དེས་གསང་སྔགས་ཀྱི་རྣལ་འབྱོར་བྱས་ནས༔ གོས་སུ་རོ་གོས་
གྱོན༔ ཟས་སུ་རོ་ཟས་གསོལ༔ གཡོ་བ་མེད་པ་ཞེས་བྱ་བའི་ཏིང་ངེ་འཛིན་ལ་
བཞུགས་ཏེ༔ ཤིན་ཏུ་ལོངས་སྤྱོད་དད་ལྡན་ཅིང་ཡོད་པ་ལ༔ དུས་ཕྱིས་ཡུལ་
དེར་མུ་གེ་ཆེན་པོ་ཞིག་བྱུང་སྟེ༔ མི་ཕལ་ཆེར་ཤི་ནས་རོ་མང་དུ་བསྐྱལ་ཀྱང་༔
རས་ཡུག་རེ་དང་རོ་ཟས་འབྲས་ཆན་སྐྱེལ་བ་ཡང་མེད་པར་གྱུར་ནས༔ གོས་སུ་
མི་ལྤགས་བཤུས་ནས་གྱོན༔ ཟས་སུ་མི་རོ་ལ་གསོལ་ནས༔ དུཪ་ཁྲོད་ན་

༄༅།སློབ་དཔོན་པདྨ་འབྱུང་གནས་ཀྱི་སྐྱེས་རབས་ཆོས་འབྱུང་ནོར་བུའི་ཕྲེང་བ། 11
གནས་པའི་མ་མོ་མཁའ་འགྲོ་མ་རྣམས་དབང་དུ་བསྡུས་ཤིང་༔ བརྟུལ་ཞུགས་
ཀྱི་སྤྱོད་པ་མཛད་ཅིང་བཞུགས་པའི་ཚེ༔ ཨུ་རྒྱན་ཡུལ་གྱི་གའུ་ཤོད་བྱ་ཅན༔
སྡིག་སྤྱོད་ཀྱི་རྒྱལ་པོ་བརྒྱ་བྱིན་རཱ་ཙ་ཞེས་བྱ་བས་མངའ་འོག་ན་འདུག་པ་ཐམས་
ཅད་ལོག་པའི་ལམ་ལ་ བཙུད་ནསཿ ཕྱི་མར་ངན་སོང་ དུ་འགྲོ་བར་འདུག་
པས༔ དེ་རྣམས་དྲག་པོ་མངོན་སྤྱོད་ཀྱི་ལས་མིན་པས་མི་ཐུལ་དགོངས་ནས༔
དབུའི་རལ་བ་སྤྱི་བོར་སྤྲུལ་གྱིས་བཅིངས༔ མི་ལྤགས་ཀྱི་གཡང་གཞི་སྐུ་སྟོད་ལ་
མནབས༔ སྟག་ལྤགས་ཀྱིས་ཤམ་ཐབས་མཛད༔ ཕྱག་ན་ལྕགས་ཀྱི་མདའ་ལྔ་
གཞུ་གཅིག་བསྣམས་ཏེ༔ སྡིག་སྤྱོད་ཀྱི་ ཡུལ་དེར་བྱོན་ནས༔ ཕོ་བྱུང་བ་
ཐམས་ཅད་བསད་ཅིང་ཤ་ཟོས་ཁྲག་འཐུང་༔ མོ་བྱུང་བ་ཐམས་ཅད་ལ་སྦྱོར་བ་
བྱས་ཏེ༔ ཐམས་ཅད་དབང་དུ་བསྡུས་ནས༔ ཏན་ཧན་སྦྱོར་སྒྲོལ་གྱི་ཆོ་ག་
མཛད་པས༔ མི་རྣམས་ཀྱི་སྲིན་པོ་ཤཱནྟར་ཀྵི་ཏ་བྱ་བར་བཏགས་སོ༔ དེ་ནས་
སྡིག་སྤྱོད་རྒྱལ་པོ་དེས༔ ཡུལ་གྱི་མི་བསྡུས་ནས༔ དུར་ཁྲོད་དུ་ལེང་བཏབ་ལ་
སྲིན་པོ་གསོད་ པར་ བགྲོས་ཏེ༔ རྒྱལ་པོ་ཉིད་ཀྱིས་ རལ་ གྲི་ ཏར་ མ་ ཞི་ བྱ་ བ་
ཐོ